Document ID: 32008D0581

KOMISJONI OTSUS,
4. juuli 2008,
mis käsitleb suu- ja sõrataudi viiruse antigeenide ladustamise ja kõnealustest antigeenidest vaktsiinide valmistamise rahastamist
(2008/581/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artiklit 14,
võttes arvesse nõukogu 29. septembri 2003. aasta direktiivi 2003/85/EÜ ühenduse meetmete kohta suu- ja sõrataudi tõrjeks, millega tunnistatakse kehtetuks direktiiv 85/511/EMÜ ja otsused 89/531/EMÜ ja 91/665/EMÜ ning muudetakse direktiivi 92/46/EMÜ, (2) eriti selle artikli 80 lõiget 2,
ning arvestades järgmist:
(1)
Vastavalt nõukogu 11. detsembri 1991. aasta otsusele 91/666/EMÜ (millega luuakse suu- ja sõrataudi vaktsiinide ühenduse varud) (3) on loodud antigeenide varud suu- ja sõrataudi vaktsiini kiireks valmistamiseks ning julgeoleku kaalutlustel hoitakse neid tootja ruumides teatavates kindlates kohtades.
(2)
Komisjon tagab direktiiviga 2003/85/EÜ, et suu- ja sõrataudi vaktsiinide tootmiseks vajalike kontsentreeritud inaktiveeritud antigeenide varusid hoitakse ühenduse antigeeni- ja vaktsiinipangas.
(3)
Seetõttu tuleb ühenduse antigeeni- ja vaktsiinipangas ladustatud suu- ja sõrataudi viiruse antigeeni dooside arvu ning serotüüpide ja tüvede mitmekesisuse kohta otsuse tegemisel võtta arvesse situatsiooniplaanide hinnangulisi vajadusi ning epidemioloogilist olukorda, olles vajadusel eelnevalt konsulteerinud ühenduse referentlaboriga.
(4)
Komisjoni 5. novembri 1993. aasta otsusega 93/590/EÜ suu- ja sõrataudi antigeeni ostu kohta suu- ja sõrataudi vaktsiinide ühenduse varude meetmete raames (4) on kehtestatud kord suu- ja sõrataudi antigeenide A5 (Euroopa tüvi), A22 (Kesk-IDA tüvi) ja O1 (Euroopa tüvi) ostuks.
(5)
Komisjoni 23. mai 1997. aasta otsusega 97/348/EÜ suu- ja sõrataudi antigeeni ostu ning suu- ja sõrataudi vaktsiini loomise, tootmise, villimise ja jaotamise kohta (5) on kehtestatud kord suu- ja sõrataudi antigeenide A22-Iraq, C1 ja ASIA1 ostuks.
(6)
Komisjoni 17. detsembri 1999. aasta otsusega 2000/77/EÜ suu- ja sõrataudi antigeeni ostu ning suu- ja sõrataudi vaktsiini loomise, tootmise, villimise ja jaotamise kohta (6) on kehtestatud kord suu- ja sõrataudi antigeenide A Iran 96, A Iran 99, A Malaysia 97, SAT 1, SAT 2 (IDA-Aafrika ja Lõuna-Aafrika tüved) ja SAT 3 ostuks.
(7)
Komisjoni 8. septembri 2000. aasta otsusega 2000/569/EÜ suu- ja sõrataudi antigeeni ostu ning suu- ja sõrataudi vaktsiini loomise, tootmise, villimise ja jaotamise kohta (7) on kehtestatud kord suu- ja sõrataudi antigeenide A 22 Iraq, A Malaysia 97, O1 Manisa, ASIA 1, SAT 1, SAT 2 (IDA-Aafrika ja Lõuna-Aafrika tüved) ja SAT 3 ostuks.
(8)
2003. aastal ja vastavalt komisjoni otsusele K(2002) 4326, (8) mis käsitleb suu- ja sõrataudi viiruse antigeenide ostmist ja ladustamist, omandati epidemioloogiliselt asjaomaste antigeenide lisakogused.
(9)
Otsuse 90/424/EMÜ artikli 14 kohaselt tuleks määrata kindlaks ka ühenduse osaluse tase sellise antigeenide varu loomisel ja tingimused, mis sellise osaluse suhtes võivad kehtida.
(10)
Kõikide üle viie aasta vanuste antigeenide tõhusust tuleb kontrollida.
(11)
Alates 2005. aastast ei ole töövõtja ja komisjoni vahel siduvat pikaajalist juriidilist kohustust ajavahemikul 1993-2005 ostetud suu- ja sõrataudi antigeenide ladustamise, valmistamise, levitamise, villimise, märgistamiste ja veo kohta.
(12)
Suu- ja sõrataudi antigeenide ladustamiskulud aastatel 2005, 2006 ja 2007 kaetakse rahalise kohustusega kooskõlas finantsmäärusega.
(13)
Ajavahemikul 2005-2007 ei olnud kõnealuste suu- ja sõrataudi antigeenidega seotud muid kulusid kui ladustamiskulud.
(14)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON TEINUD JÄRGMISE OTSUSE:
Artikkel 1
Komisjon peab võtma vajalikud meetmed, et tagada kõikide I lisas nimetatud suu- ja sõrataudi antigeenide ladustamine vähemalt viie aasta jooksul alates 1. jaanuarist 2008.
Komisjon tagab kõnealuste antigeenide tõhususe kontrolli, valmistamise, levitamise, villimise, märgistamise ja veo.
Artikkel 2
Artiklis 1 loetletud teenuste üldkulu ei ületa 4 000 000 eurot.
Artikkel 3
Tervise- ja tarbijaküsimuste peadirektoraadi peadirektorit volitatakse komisjoni nimel alla kirjutama lõikes 1 osutatud lepingutele.
Artikkel 4
2008. aasta esimesel poolel käivitatakse hankemenetlus. Enne 30. septembrit 2008 peab olema valmis teenusleping, mis vastab nõukogu 25. juuni 2002. aasta määrusele (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (9) ja selle rakenduseeskirjadele, mis on määratletud komisjoni määruses (EÜ, Euratom) nr 2342/2002. (10)
Brüssel, 4. juuli 2008

Labels: 7
3
0
6
15